Det er en tre-årig kontrakt, Stine Jørgensen har skrevet under på. - Jeg glæder mig helt vildt meget, men jeg vil også gerne gøre det ordentligt færdig i Aalborg og afslutte det godt, men jeg glæder mig til at komme videre. FC Midtjylland er en spændende klub med et fedt miljø og to spændende trænere. Det er en klub med en god fremtid, siger hun. Den 22-årige bagspiller har haft en stor rolle i Aalborg DH i de seneste sæsoner, og nordjyden håber også, at hun kan byde sig godt ind hos hunulvene i det midtjyske. - Jeg vil gerne spille på et hold, som spiller med i toppen og nogle gange spiller med i Champions League. Det gør FC Midtjylland. Der er rigtig meget potentiale og pt. er det måske Danmarks bedste hold, siger Stine Jørgensen.

Referat:
Det er den danske landsholdsspiller Stine Jørgensen, der har skrevet kontrakt med FC Midtjylland efter denne sæson.